da en en en fr de da id da nb da da da da en da da da da da da da da da da da da en en
Svanholm-Esbjerg får et efterspil - Svanholm Cricketklub
Mandag d. 26. august 2013 kl. 19:32 af Henrik Pfaff
Sejren i lørdagens elitedivisionskamp over Esbjerg fik holdet til at gå hjem med ro i sindet ved tanken om, at nu var nedrykningsspøgelset næsten fjernet. Men nu har Esbjerg indgivet protest mod resultatet med henvisning til, at dommerne burde have lagt flere strafpoints til Esbjergs score end de seks, de gjorde, fordi vi efter deres opfattelse afviklede vores overe for langsomt.
Sammenhold du – desværre et sammenhold, der var så langvarigt, at det har affødt en protest
Nu må vi se, hvad der sker, men foreløbigt kan vi fortælle, at Svanholm-Esbjerg var et foretagende, der trak ud, da begge hold battede deres fulde antal overe og begge havde umådeligt svært ved at rydde modstanderne
Vi battede først og kunne takke to store drop i slippen for at begge vore åbnere Taha Ahmed (30) og Zameer Khan (24) ikke var ude i en af de første overe. Nu skiltes de først i over nr. 12 ved 53 og der var senere bistand af især Mads Henriksen (41), der skabte totalen på 225, der knap nok var nok. Der var bistand af Basit Javed med 23 og af Saad Ahmed, der begynder at ligne en virkelig solid gærdespiller, men løb sig selv ud tåbeligt, da han havde lavet 22. Mati Malik bibragte vigtige 19 point til sidst, mens Rashid Ali lavede 17.
Mads Henriksen gribes ved grænsen
Diverse reaktioner på et drop. Kasteren Basit Javed bider sig i skjorten og dommeren og Esbjerg smiler
Henrik Saxe snupper en af Esbjergs sidste
Vi havde igen Søren Vestergård med og han kæmpede sig igennem 10 overe med 1 for 29 som resultat. Basit Javed var bedst med 4/31, Saxe 3/34 og Tarandit Singh 2/42.
2. holdet langede point ud på dobbelttur
Årets mest absurde halvleg må vores 2. hold tippes til at have lavet i Odense, hvor vipræsterede 294 foralle på 36 overe. Det var nærmest noget med et grænseslag på hver anden bold (Sair Anjum 56, Bilal Khan 54, Bobby Malik 40, Hassan Rashid 26, Shabbir Shazad 23, Rocky Chawla 21 og Shafqat Riaz 21). Sair scorede sine 56 på 31 bolde, mens Bilal brugte 39 til sine 54
Man skulle tro, at det var en 36 overes kamp, for Odense holdt stand lige så længe og endte med 180. De kunne slet ikke stå for drengeanfører Saif Ahmeds spinnere, der indbragte4/15. Vi pyntede på Odenses score med 36 ekstra.
Videre til Husum, hvor vi gav god modstand til vore allerede oprykkede modstandere.
Husum indledte med 224. Saif Ahmed snuppede igen 4 gærder, denne gang dog for 52. Flot med 8 gærder fra ham på en dobbelttur. Fra at være 210 for 5 endte Herning altså med 224.
Svanholm indledte med at have 3 ude for 7, menaf en eller anden grund gemmer de bærende gærdespillere sig nede i bunden på dette hold. Der var et mellemspil mellem Hassan Rashid (28) og Saif Ahmed (20), der bragte holdet på 67 for 4 gærder. Bilal Khan bidrog med 21 inden han blev løbet ud og ved 8 gærder ude for 140 så det ud til at være en tabt sag.
Men den oplagte Sair Anjum (38 på 42 bolde) og Zeshan Kahn (21) bragte totalen på 190 inden Sair faldt og ikke længe efter var det slut ved totalen 199.
Sair Anjum er slemt savnet som kaster på 1. holdet, men har lagt sin aktion om og spiller udelukkende som gærdespiller på Andetholdet, da ændringen af kasteafleveringen endnu ikke er kommet så vidt, så han vil prøve den nye aflevering i offentligheden.